Държавен вестник, бр. 76, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  76
Член 2
Приложения към Конвенцията
Приложенията към тази Конвенция, а 
имен­но:
Приложение 1: Предупредителни пътни 
знаци за опасност, различни от тези, пос­
тавени на подходите към кръстовища или 
железопътни прелези;
Приложение 2: Пътни знаци, регулиращи 
предимството на кръстовища, предупредител­
ни пътни знаци за опасност при подходите 
към кръстовища и пътни знаци, регулиращи 
предимството на тесни участъци от пътя;
Приложение 3: Пътни знаци за железо­
пътни прелези;
Приложение 4: Пътни знаци за регулиране, 
различни от пътните знаци за предимство, 
престой и паркиране;
Приложение 5: Информационни пътни 
знаци, различни от знаците за паркиране;
Приложение 6: Пътни знаци за престой и 
паркиране;
Приложение 7: Допълнителни табели;
Приложение 8: Пътна маркировка;
Приложение 9: Цветно възпроизвеждане на 
пътните знаци, символите и табелите, посочени 
в приложения от 1 до 7*; Цветно възпроиз­
веждане на знаците, символите и табелите, 
посочени в приложения от 1 до 7*; Цветно 
възпроизвеждане на знаците, символите и 
табелите, посочени в приложения от 1 до 7*;
са неразделна част от настоящата Кон­
венция.
Член 3
Задължения на Договарящите страни
1. (а) Договарящите страни по настоящата 
Конвенция приемат описаната в нея система 
от пътни знаци, сигнали и символи и пътна 
маркировка и се задължават да я приемат 
във възможно най-кратък срок. За тази цел:
(i) когато настоящата Конвенция пред­
писва пътен знак, символ или маркировка 
за обозначаване на определено правило или 
за предаване на определена информация на 
участниците в движението по пътищата, Дого­
варящите страни се задължават, при спазване 
на сроковете, посочени в параграфи 2 и 3 от 
настоящия член, да не използват друг пътен 
знак, символ или маркировка за обозначаване 
на това правило или за предаване на тази 
информация;
(ii) когато настоящата Конвенция не пред­
писва пътен знак, символ или маркировка 
за обозначаване на определено правило или 
за предаване на определена информация на 
ползвателите на пътищата, Договарящите 
страни могат да използват за тези цели всеки 
пътен знак, символ или маркировка, които 
желаят, при условие, че на този пътен знак, 
символ или маркировка не е придадено раз­
лично значение в настоящата Конвенция и при 
условие, че той/тя съответства на системата, 
предписана от настоящата Конвенция.
(б) С оглед подобряване на техниките за 
контрол на движението и като се има предвид 
ползата от провеждането на експерименти пре­
ди предлагането на изменения на настоящата 
Конвенция, Договарящите страни могат да 
дерогират разпоредбите на настоящата Кон­
венция за експериментални цели и временно 
в определени пътни участъци.
2. Договарящите страни се задължават да 
заменят или допълнят не по-късно от четири 
години от датата на влизане в сила на настоя­
щата Конвенция на тяхна територия всеки пъ­
тен знак, символ, инсталация или маркировка, 
които, въпреки че имат характеристиките на 
знак, символ, инсталация или маркировка, 
принадлежащи към системата, предписана 
от настоящата Конвенция, се използват със 
значение, различно от това, което им е при­
дадено в настоящата Конвенция.
3. Договарящите страни се задължават 
да заменят в срок от петнадесет години от 
датата на влизане в сила на настоящата Кон­
венция на тяхна територия всеки пътен знак, 
символ, инсталация или маркировка, които 
не съответстват на системата, предписана в 
настоящата Конвенция. През този период, за 
да се запознаят участниците в движението със 
системата, предписана от настоящата Конвен­
ция, могат да се запазят предишните пътни 
знаци и символи освен тези, предписани от 
настоящата Конвенция.
4. Нищо в настоящата Конвенция не може 
да се тълкува като изискване към Договаря­
щите страни да приемат всички видове пътни 
знаци и маркировки, предписани в настоящата 
Конвенция. Напротив, Договарящите страни 
трябва да ограничат броя на видовете пътни 
знаци или маркировки, които приемат, до 
строго необходимото.
Член 4
Договарящите страни се задължават да бъде 
забранено:
(а) да поставят на пътен знак, на неговата 
опора или на каквото и да е друго устройство 
за организиране на движението нещо, което 
не е свързано с предназначението на този 
пътен знак или устройство; ако обаче Дого­
варящите страни или техни подразделения 
разрешат на сдружение с нестопанска цел 
да монтира информационни знаци, те могат 
да разрешат емблемата на това сдружение 
да фигурира на пътния знак или на неговата 
опора, при условие че това не затруднява 
разбирането му;
* В отпечатаните текстове на настоящата Конвен­
ция могат да бъдат показани знаците, символите 
и табелите под съответните части на текстовете.